Държавен вестник, бр. 7, 2013 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  7
16. „Площадка за събиране и съхранява­
не“ е място за приемане и съхраняване на 
ИУМПС преди предаването им в центрове 
за разкомплектуване. 
17. „Преднамерено въвеждане“ е умиш­
леното използване на опасни вещества при 
производството на материалите или компо­
нентите с цел получаване на специфични 
характеристики или качество на крайните 
продукти.
18. „Предотвратяване“ е съвкупността от 
мерките, целящи намаляване на количеството 
и вредното въздействие върху околната среда 
на ИУМПС, компоненти и материали от тях.
19. „Производител“ е физическо или юри­
дическо лице, което произвежда МПС, внася 
или въвежда на територията на Република 
България МПС от друга държава – членка 
на ЕС.
20. „Пускане на пазара на МПС“ е първото 
предоставяне на МПС на разположение на 
друго лице, безплатно или срещу заплащане, 
с цел то да бъде разпространено и/или из­
ползвано на територията на Република Бъл­
гария, както и внасянето и въвеждането на 
територията на Република България на МПС 
от дадено лице за негова собствена търговска, 
производствена или професионална дейност.
21. „Разкомплектуване на ИУМПС“ е 
дейност, извършвана в центровете за раз­
комплектуване за отстраняване на опасните 
вещества от тях, разглобяване, разкъсване 
на парчета или раздробяване, както и всяка 
друга операция, извършвана с цел подготовка 
за оползотворяване на ИУМПС или на техни 
компоненти или подготовка за обезвреждане 
на неподлежащите на повторна употреба и 
оползотворяване компоненти и материали.
22. „Рециклиране“ съгласно § 1, т. 37 от ДР 
на ЗУО е всяка дейност по оползотворяване, 
чрез която отпадъчните материали се прера­
ботват в продукти, материали или вещества 
за първоначалната им цел или за други цели. 
То включва преработването на органични 
материали, но не включва оползотворяване 
за получаване на енергия и преработване в 
материали, които ще се използват като горива 
или за насипни дейности.
23. „Собственик на МПС“ е лицето, упраж­
няващо право на собственост върху МПС към 
момента на прекратяване на регистрацията 
му по смисъла на Наредба № I-45 от 2000 г. 
24. „Третиране“ са дейностите по оползо­
творяване или обезвреждане, включително 
подготовката преди оползотворяване или 
обезвреждане съгласно § 1, т. 44 от ДР на ЗУО.
25. „Център за разкомплектуване“ е място за 
съхраняване и разкомплектуване на ИУМПС. 
26. „Шредер“ е инсталация, използвана 
за разкъсване на парчета или за раздробя­
ване на ИУМПС или на техни компоненти, 
включително с цел получаване на отпадъци 
от черни и цветни метали, подходящи за ди­
ректна повторна употреба.
§ 2. Наредбата въвежда изискванията на 
Директива 2000/53/ЕО на Европейския пар­
ламент и на Съвета от 18 септември 2000 г. 
относно излезлите от употреба превозни 
средства (ОВ, L 269/34 от 21.10.2000 г.), на 
Директива 2011/37/ЕС на Комисията от 30 
март 2011 г. за изменение на приложение II 
към Директива 2000/53/ЕО на Европейския 
парламент и на Съвета относно излезлите от 
употреба превозни средства (ОВ, L 269/34 от 
21.10.2000 г.). 
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 3. Наредбата се приема на основание 
чл. 13 ЗУО.
§ 4. (1) Член 8, ал. 2 се прилага, както 
следва:
1. От 1 януари до 31 декември 2012 г.:
а) ниво на повторна употреба и оползотво­
ряване – не по-ниско от 91 на сто от теглото 
на всяко ИУМПС, прието по чл. 8, ал. 1; 
б) ниво на повторна употреба и рецикли­
ране – не по-ниско от 83 на сто от теглото на 
всяко ИУМПС, прието по чл. 8, ал. 1.
2. От 1 януари до 31 декември 2013 г.:
а) ниво на повторна употреба и оползотво­
ряване – не по-ниско от 93 на сто от теглото 
на всяко ИУМПС, прието по чл. 8, ал. 1;
б) ниво на повторна употреба и рецикли­
ране – не по-ниско от 84 на сто от теглото на 
всяко ИУМПС, прието по чл. 8, ал. 1.
(2) Целите по чл. 8, ал. 2 се постигат не 
по-късно от 1 януари 2015 г.
§ 5. Количеството ИУМПС (брой), не­
обходимо за постигане на целите по чл. 8, 
ал. 2 за 2012 г. от всяко лице, пускащо на 
пазара МПС, се изчислява по формулата по 
приложение № 2.
§ 6. Министърът на околната среда и водите 
дава указания по прилагането на наредбата и 
утвърждава със заповед Методика за устано­
вяване на подробни правила за мониторинг 
на целите, определени по отношение на 
повторното използване и оползотворяване 
и повторното използване и рециклиране в 
Директива 2000/53/ЕО на Европейския пар­
ламент и на Съвета от 18 септември 2000 г. 
относно излезлите от употреба моторни пре­
возни средства.
§ 7. Представителният анализ по чл. 23, 
ал. 3 се извършва за първи път през 2014 г. и 
на всеки четири години след това. 
§ 8. Информацията по чл. 27, ал. 1 и 2 се 
предоставя във вид на електронна таблица, 
изготвена от ИАОС, до изграждането на ин­
формационната система по чл. 27, ал. 3.
§ 9. Контролът по изпълнението на наред­
бата се възлага на министъра на околната 
среда и водите.
§ 10. Наредбата влиза в сила от деня на 
обнародването є в „Държавен вестник“.